
CAPITOLUL I. 
I.1. DISPOZIŢII GENERALE

Prezenta metodologie este elaborată în baza:
· Legii Nr. 199 / 2023, Legea învățământului superior, cu modificările şi completările ulterioare;
· Legii Nr. 198 / 2023, Legea învățământului preuniversitar, cu modificările şi completările ulterioare;
· [bookmark: _Hlk108690459] Ordinul nr. 4139/29.06.2022, pentru aprobarea Metodologiei – cadru de organizare a programelor de formare psihopedagogică în vederea certificării competențelor pentru profesia didactică de către departamentele de specialitate din cadrul cadrul instituțiilor de învățământ superior acreditate;
· Standardele ARACIS– partea a IV – a Ghidul pentru evaluarea externă a Departamentelor pentru Pregătirea Personalului Didactic (DPPD)
şi stabileşte cadrul general pentru organizarea admiterii în ciclul I de studii universitare de licenţă și ciclului II de master la Programul de formare psihopedagogică (PFP), Nivel I și Nivel II.
În vederea bunei desfăşurări a activităţii se constituie la nivelul DPPD comisia de admitere și comisia de rezolvare a contestaţiilor, alta decât cea de admitere.
Comisia de admitere şi comisia de contestaţii, sunt aprobate de Consiliul DPPD înaintate spre avizare Consiliului de Administrație și aprobare Senatului Universității din Oradea.
Comisiile răspund de buna organizare şi desfăşurare a concursului de admitere, începând cu înscrierea candidaţilor şi terminând cu rezolvarea contestaţiilor şi afişarea rezultatelor finale.
Întregul personal care participă la organizarea şi desfăşurarea concursului de admitere va fi instruit la nivelul DPPD. Cadrele didactice şi celelalte persoane, antrenate în concursul de admitere, care se abat de la respectarea normelor în vigoare sau care, prin activitatea lor, prejudiciază buna organizare şi desfăşurare a concursului, vor fi înlocuite imediat din funcţiile îndeplinite şi, dacă este cazul, sancţionate conform prevederilor legale.
Nu pot face parte din comisia de admitere persoane care se află în relaţia de afini şi rude până la gradul al III-lea inclusiv cu un candidat înscris la concursul de admitere.
I.2. CALENDARUL CONCURSULUI DE ADMITERE
Calendarul concursului de admitere va fi propus de către DPPD și aprobat de către Rectorul Universității din Oradea. 


I.3. TAXE ADMITERE
Taxa de admitere, conform H.S. nr.34 din 26.03.2026 aprobate în cadrul Universității din Oradea.

I.4. CANDIDAŢII LA ADMITERE
La Programul de formare psihopedagogică Nivelul I, se pot înscrie studenţii admiși în anul I de studiu ciclul I (licență) la facultăţi ale Universității din Oradea.
La Programul de formare psihopedagogică Nivelul II se pot înscrie absolvenţii studiilor ciclului I (licenţă), înscriși în ciclul II (master), care au finalizat Programul de formare psihopedagogică Nivelul I  şi au diplomă de licenţă.
Candidații care doresc să urmeze Programul de formare psihopedagogică Nivelul I (licență) sau Nivelul II (master) își pot exprima opțiunea în formularul de înscriere la admiterea de la facultate și de la DPPD.
Cetăţenii statelor membre ale Uniunii Europene, ai statelor aparţinând Spaţiului Economic European şi ai Confederaţiei Elveţiene pot participa la admitere în aceleaşi condiţii prevăzute de lege pentru cetăţenii români, inclusiv în ceea ce priveşte taxele de şcolarizare.
În situația în care candidatul este admis pe loc bugetat la licență / master el confirmă înscrierea la   Programul de formare psihopedagogică Nivel I / Nivel II pe loc bugetat.
Candidații admiși pe loc cu taxă la licență / master vor confirma înscrierea la Programul de formare psihopedagogică după finalizarea admiterii din sesiunea iulie 2026, respectiv septembrie 2026, prin achitarea primei tranșe din taxa de școlarizare.
Un candidat declarat admis poate beneficia de finanţare de la bugetul de stat pentru un singur Program de formare psihopedagogică, cu respectarea prevederilor legale în vigoare.
Un candidat poate participa concomitent la admiterea în cadrul PFP dacă este înscris la două specializări diferite, și poate fi admis şi înmatriculat la ambele specializări în cadrul DPPD, la una dintre ele la forma cu taxă. 

I.5. ÎNSCRIEREA  PENTRU ADMITERE
[bookmark: _Hlk493684738]A. Candidații la PFP Nivel I (ciclul I licenţă): 
- Fișa de înscriere a candidatului va fi la facultate sau la DPPD;
- Acordul de prelucrare a datelor personale a candidatului va fi la facultate sau la DPPD;
- documente personale de identificare, în copie, precum şi dovada de schimbare a numelui, în cazul în care numele înscris pe actele de studii nu mai coincide cu cel din actul de identitate, vor fi predate la facultate sau la DPPD; 
- certificatul de competenţă lingvistică de nivel C1, eliberat de instituţiile de învăţământ acreditate care organizează cursul pregătitor pentru învăţarea limbii române, în cazul candidaţilor la programele de formare psihopedagogică şcolarizate în limba română şi care nu prezintă acte de studii eliberate de unităţi/instituţii de învăţământ din România sau din străinătate cu predare în limba română, se va depune la DPPD; 
- candidații care se înscriu on-line vor accesa butonul cu opțiunea ”DA”, exprimată prin acordul de a urma programul de formare psihopedagogică Nivelul I (licență) și Nivelul II (master);
- adeverință medicală care să ateste faptul că persoana care urmează să se înscrie la studii nu suferă de boli contagioase ori de alte afecţiuni incompatibile cu viitoarea profesie, va fi predată la DPPD, în momentul confirmării locului ocupat;
- statutul de student al Universității din Oradea se va regăsi pe platforma uniweb a universității.

B. Candidații la PFP Nivel II (ciclul I master): 

- Fișa de înscriere a candidatului va fi la facultate sau la DPPD;
- Acordul de prelucrare a datelor personale a candidatului va fi la facultate sau la DPPD;
- documente personale de identificare, în copie, precum şi dovada de schimbare a numelui, în cazul în care numele înscris pe actele de studii nu mai coincide cu cel din actul de identitate, vor fi predate la facultate sau la DPPD;
- certificatul de competenţă lingvistică de nivel C1, eliberat de instituţiile de învăţământ acreditate care organizează cursul pregătitor pentru învăţarea limbii române, în cazul candidaţilor la programele de formare psihopedagogică şcolarizate în limba română şi care nu prezintă acte de studii eliberate de unităţi/instituţii de învăţământ din România sau din străinătate cu predare în limba română, se va depune la DPPD; 
- dovada absolvirii programului de formare psihopedagogică de Nivel I sau a îndeplinirii condiţiei de formare psihopedagogică de Nivel I, în conformitate cu legislaţia în vigoare, se va depune la DPPD; 
- pentru toţi candidaţii care doresc înscrierea la programe de formare psihopedagogică de Nivel II  într-o instituţie de învăţământ superior din România şi care au urmat diferite programe de formare psihopedagogică în străinătate, instituţia de învăţământ superior analizează programul de formare parcurs, evaluează conţinuturile şi propune în scris Centrului Naţional de Recunoaştere şi Echivalare a Diplomelor recunoaşterea/echivalarea totală sau parţială a programului de formare psihopedagogică de Nivel I finalizat.
- candidații care se înscriu on-line vor accesa butonul cu opțiunea ”DA”, exprimată prin acordul de a urma programul de formare psihopedagogică Nivelul I (licență) și Nivelul II (master);
- adeverință medicală care să ateste faptul că persoana care urmează să se înscrie la studii nu suferă de boli contagioase ori de alte afecţiuni incompatibile cu viitoarea profesie, va fi predată la DPPD, în momentul confirmării locului ocupat;
- statutul de student al Universității din Oradea se va regăsi pe platforma uniweb a universității.

I.6. ORGANIZAREA ADMITERII
Admiterea pentru Programul de formare psihopedagogică (PFP) Nivel I și Nivel II se organizează în cadrul DPPD se organizează astfel:
· Admiterea la programul de formare psihopedagogică Nivel I (licență) se face pe baza unui examen (conform art.5 din OM 4139 din 29 iunie 2022), rezultatul examenului este media finală a examenului de admitere de la licență;
· Admiterea la programul de formare psihopedagogică Nivel II (master) se face pe baza unui examen (conform art.5 din OM 4139 din 29 iunie 2022), rezultatul examenului este media finală a examenului de admitere de la master;
· Admiterea la Programul de formare psihopedagogică, Nivel I, Nivel II se susţine în limba română.
În cazul candidaților cetățeni străini care nu sunt absolvenți de an pregătitor de învățare a limbii române, modalitatea de certificare a competențelor lingvistice pentru limba română este prezentată în  Anexa 1.
CAPITOLUL II
II.1. STABILIREA ŞI COMUNICAREA REZULTATELOR CONCURSULUI
[bookmark: _Hlk69223984]Clasificarea candidaţilor se face în ordinea descrescătoare a mediilor finale şi în limita locurilor aprobate de către Senatul Universitășii din Oradea. În caz de medii egale, departajarea se va face pe baza mediei de la examenul de bacalaureat. Pentru aceeași medie la examenul de bacalaureat se va lua în considerare nota probei scrise de la limba și literatura română.
	Candidații admiși pe locuri cu taxă la licență / master pot urma Programul de formare psihopedagogică în condițiile respectării acelorași cerințe de admitere ca și candidații admiși pe locuri bugetate, în limita locurilor aprobate de către Senatul Universității din Oradea, cu condiția achitării platei tranșei I a taxei de școlarizare.
Candidaţii care îşi retrag actele înainte de afişarea rezultatului final al concursului sunt consideraţi eliminaţi din concurs.
Rezultatele concursului de admitere se fac publice prin afişare la sediul DPPD, pe pagina web proprie a DPPD şi pe pagina web a universităţii. În prima etapă se afişează listele provizorii. 
Eventualele contestaţii cu privire la rezultatele concursului de admitere se depun la DPPD, în conformitate cu calendarul de admitere.
După expirarea termenului de rezolvare şi de răspuns (prin afişare) la contestaţii, rezultatul concursului de admitere este definitiv şi se vor afişa listele definitive (candidaţi admişi şi candidaţi respinşi), urmând etapa de confirmare a locului ocupat prin concurs.
[bookmark: _Hlk63240954]Afișarea rezultatelor concursurilor de admitere în cadrul Universității din Oradea se va  efectua cu anonimizarea numelui și prenumelui candidatului, prin afișarea numărului de dosar al candidatului pe pagina https://dppd.uoradea.ro/ro/admitere .  

II.2. CONFIRMAREA OCUPĂRII LOCULUI DE CĂTRE CANDIDAT SE FACE PRIN:
· prezentarea adeverinței medicale care să ateste faptul că persoana care urmează să se înscrie la studii nu suferă de boli contagioase ori de alte afecţiuni incompatibile cu viitoarea profesie;
· completarea cererii de înmatriculare la secretariatul DPPD, semnarea contractului de şcolarizare – Anexa 2.
· doar pentru studenţii cu taxă, plata tranşei I a taxei de şcolarizare, la casieria universităţii sau la banca parteneră (care va fi afişată pe site-ul universităţii)  şi depunerea chitanţei / copiei ordinului de plată la secretariatul DPPD. Se acordă o reducere de 5% din taxa anuală de şcolarizare pentru candidaţii / studenţii care achită integral taxa anuală de şcolarizare până în data de 15 octombrie 2026;

II.3. DISPOZIȚII FINALE 
În situaţii bine întemeiate, Rectorul Universităţii din Oradea poate aproba derogarea de la prezenta metodologie cu condiţia respectării legislaţiei în vigoare.









































Anexa 1 la Metodologia organizării admiterii la Programul de formare psihopedagogică pentru anul universitar 2026 - 2027






Modalitatea de certificare a competențelor lingvistice pentru limba română

Prezenta anexă reglementează modalitatea de certificare a competențelor lingvistice pentru limba română obținute de candidați în contexte nonformale sau informale (candidații cetățeni străini care nu sunt absolvenți de an pregătitor de învățare a limbii române).

Candidații trebuie să prezinte ca piesă la dosarul de înscriere la concursul de admitere un certificat sau atestat de competență lingvistică pentru limba română de nivel minim C1 valabil, conform cadrului european comun de referință pentru limbi străine, eliberat de una din următoarele instituții:
· Facultatea de Litere din cadrul Universității din Oradea;
· O instituție de învățământ superior acreditată din România care organizează anul pregătitor de limba română pentru cetățenii străini;
· Lectorate de limbă, literatură, cultură și civilizație românească în universități din străinătate / Institutul Limbii Române sau Institutul Cultural Român.
















Anexa 2 la Metodologia organizării admiterii la Programul de formare psihopedagogică pentru anul universitar 2026 - 2027





CERERE DE ÎNMATRICULARE



Subsemnatul/a, .........................................................................................................., fiul/fiica lui ....................................................................................................... şi al/a ................................................................................................................, identificat/ă prin CNP ................................................................................................., CI seria ................ nr. ........................................, eliberată de ................................................. la data ..................................., valabilă până la ..................................., domiciliat/ă în localitatea.............................................................., str. ........................................, nr. ........, bloc ......., sc. ........, etaj ........, ap. ........., judeţul/sectorul ............................................, admis/ă la Universitatea din Oradea/ Universitatea ................................................................................................................................, Facultatea .............................................................................................................,
Specializarea ...........................................................................................................  vă rog să-mi aprobaţi înmatricularea la Departamentul pentru Pregătirea Personalului Didactic în anul I de studiu la Programul de formare psihopedagogică Nivel I (licență) / Nivel II (master) / Nivel I (postuniversitar) / Nivel I (postuniversitar), an universitar 2026 - 2027, forma de învăţământ cu frecvenţă pe loc buget / taxă, pe care am fost declarat ADMIS în urma susţinerii concursului de admitere, sesiunea iulie/septembrie _______. 

